Den Vest-Sjællandske Avis, 1830-01-30
Jfølge Efterretninger fra Carthagena i Columbien af 31te Octbr., som ere ankomne til London, er Gen. Cordovas Opstand efter en blodig Fægtning ved San Triario, hvori han selv blev paa Valpladsen, bleven fuldkommen undertrykket og Roligheden igien tilveiebragt. De forenede Staters Gesandt har faaet Ordre til strax at forlade Columbien, og den Brittiske GeneralConsul har ligeledes faaet Ordre til at forlade Bogota og begive sig til Tokama 6 Mile derfra. Aarsagen dertil skal være at Regieringen har opfanget en Skrivelse fra Cordova, hvori denne General havde raadet den Brittiske Consul til hurtig at forlade Hovedstaden, fordi en Opstand i Masse vilde snart bryde ud, som vilde have en almindelig Masacre til Følge. – Den 3de Decbr. Kl. 12 om Middagen bleve begge den Nordamerikanske Kongresses Huse aabnede, ved et Budskab fra Præsidenten Gen. Andrev Jackson, hvilket Dokument er forfattet med megen Klarhed og Grundighed, og kan ansees som fuldkomment tilfredsstillende saavel med Hensyn til de udenlandske som de indenlandske Forhold. Da dette vidtløftige Dokument er af stor Vigtighed for Kundskaben om den Amerikanske Politik og om Forholdene i hiin Verdensdeel, saa skal det efterhaanden blive meddeelt i al sin Udførlighed, saameget kan allene foreløbigen deraf bemærkes: at Præsidenten om hvilken man tilførn troede, at han var en Modstander af den bekiendte Tarif nu erklærer sig for at man maae beholde den formedelst de andre Nationers egennyttige Lovgivning. Forresten tilstaaer han, at den hverken saameget har gavnet de indenlandske Manufakturer, eller saameget skadet den Nordamerikanske Agerdyrkning og Handel som man havde formodet. Han mener, at man ikke skal bygge saamange Krigskibe, hvilke man dog ikke kan bruge i Fredstider; men at man derimod skal have i Beredskab et stort Forraad af Materialier til at bygge dem. Financerne ere i en høist glimrende Tilstand. Der er i Aaret 1829 næsten afbetalt 12 1/2 Million Dollars paa Statsgielden, som den 1ste Januar 1830 kun beløber sig til 48 1/4 Mill. Dollars, saa at hele Statsgielden vil om meget kort Tid blive afbetalt; hvorpaa man vil faae at overlægge hvad man saa skal bruge de overblevne Penge til, da Staten har i Jordernes Salg en vedvarende Jndtægtskilde. Foruden denne Afbetaling paa Gielden vil der blive en Beholdning i Statskassen af 4 1/2 Mill. Dollars ved dette Aars Begyndelse. - J Staden Baltimore er den 25de Novbr. General Vashingtons Statue som veiede 36,960 Pd. bleven opsat paa Pildestalen under et uhyre Tilløb af Mennesker. - Den skrives fra London under 8de Januar, at følge officielle Efterretninger beløb Deficit i de Brittiske Stats indtægter i 1829 sig til 1,165. 449 Pd. Sterl., hvoraf de 950,000 allene komme deraf, at Accisen har bragt mindre ind; et Beviis paa, som man skriver, at den indvortes Velstand begynder at tage af, saa at de ringere Klasser maae indskrænke sig mere i deres Forbrug. Det er derfor af Vigtighed, at nye Veie blive aabnede for Udvandringen og man erfarer nu, at Gouverneuren i Bombay John Malcolm har ligesom Generalgouverneuren i Bengalen Lord Bentin tilladt Engelske Kiøbmænd og andre Personer, som opholde sig i deres Præsidentskaber at leie Jorder for at lade dem opdyrke eller for at anlægge Manufakturer paa dem. - Kongen af Nederlandene har ladet ophæve det philosophiske Collegium, hvilket havde til Formaal at meddele den katholske Geistlighed en Cultur som kunde svare til vor Tidsaldets Beskaffenhed, hvilken Foranstaltning man da betragter som en Seier af det Hierarkiske Partie. – Den Franske Regiering har aabnet et Statslaan paa 80 Mill. Franker til 4 PC. Rente, hvilket fin der stærk Afsætning.